Buhari ya kaddamar da rundunar yaki da satar shanu | Siyasa | DW | 13.07.2016
Buhari ya kaddamar da rundunar yaki da satar shanu
Barayin shanu da 'yan fashi na jihohin Arewa maso Yammacin Najeriya za su gamu da fishin soji daga yanzu idan suka sake aikata ta'asa, lamarin da ke zama kalubale ga rundunar kasar da ke yakar Boko Haram.
Saurari sauti 03:31
Permalink http://p.dw.com/p/1JOTS
Hira da wakilinmu Mohammed Abba kan kafa rundunar yaki da barayin shanu
Sace-sacen shanu a yankin Arewa maso yammacin Najeriya sun kai ga kashe Fulani makiyaya a shekarun baya-bayannan. Saboda haka ne a shekara ta 2015 gwamnonin wannan yanki suka kafa rundunar hadin gwiwa ta jami'an tsaro, wadda aka dora wa nauyin shiga dajin da barayin shanu ke aikata munanan ayyuka don ja musu birki.
Sai dai al'ummar Arewa maso Yammacin Najeriya sun ta korafi kan wannan runduna, inda suka ce ba shi da tasirin a zo a gani saboda ana ci gaba da zubar da jini.
Ministan Tsaro Mansur Dan Ali, ya ce akalla dakarun sojojii dubu ne za a tura a yanzu haka. Sai dai za a kara adadinsu daga bisani. Wannan lamari dai ya zo ne a daidai lokacin da jami'an tsaron Najeriya ke yaki da Boko Haram, lamarin da ke zame musu wani sabon kalubale.
Hira da Manjo Janar Yakubu Usman mai ritaya kan satar shanu a Najeriya
Muhimman kalmomi Buhari, barayin shanu, runduna, sojoji
Permalink http://p.dw.com/p/1JOSf